als_Latn dik_Latn sag_Latn
Adnan Januzaj shënon një supergol me Uest Hemin dhe çmend gjithë Anglinë dhe Europën. “Një eurogol i shqiptarit me dy takime dhe tre veta të shtrirë në tokë arrin të shënojë një nga golat më të bukur këtë vit”, shkruante një nga gazetat angleze në versionin e saj online. Adnani ka shkëlqyer në fitoren e fundit te Mançester United. Në “Old Trafford” skuadra e shqiptarit nga Kosova mundi Uest Hemin me rezultatin 3-1, në javën e 17-të të Premier Ligës. Goli ka qenë fantastik. Lojtari në bashkëveprim me sulmuesin Uellbek, në një aksion shumë të bukur nga e majta, asistin e shokut të skuadrës arriti ta shndërronte në gol, së pari duke dribluar një kundërshtar e pastaj duke e dërguar topin në rrjetë, por duke e prekur topin vetëm dy herë. Faktikisht ndeshja e shqiptarit ka qenë fantastike. Lavdërime pa fund nga të gjithë por sidomos nga Devid Mojes. Ai e ka konsideruar “yllin e së ardhmes” shqiptarin që kështu ka shënuar golin e parë në “Old Trafford”. Po kështu pas ndeshjes ka pasur polemika pa fund për kartonin e verdhë të marrë nga shqiptari, që ka simuluar në një moment dhe kjo gjë nuk i ka shpëtuar gjyqtarit të ndeshjes. Duhet thënë se kjo polemikë ka vazhduar edhe në shtyp, pasi media ka “thumbuar” lojtarin dhe Mojesin që ka bërë gjithë kësaj kohe polemika pafund për lojën e rëndë dhe ndërhyrjet e dhunshme ndaj mesfushorit 18-vjeçar.
Januzaj supergol, është divi i Junajtidit!0
Share.
als_Latn als_Latn eng_Latn